Document ID: 32003R1174

Uredba Komisije (ES) št. 1174/2003
z dne 1. julija 2003
o spremembi Uredbe (ES) št. 20/2002 o podrobnih pravilih za izvajanje posebnih režimov oskrbe za najbolj oddaljene regije, ki jih uvajajo uredbe Sveta (ES) št. 1452/2001, (ES) št. 1453/2001 in (ES) št. 1454/2001
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1454/2001 z dne 28. junija 2001 o uvedbi posebnih ukrepov za nekatere kmetijske proizvode za Kanarske otoke in razveljavitvi Uredbe (EGS) št. 1601/92 (Poseican) [1], kakor je bila nazadnje spremenjena z Uredbo Komisije (ES) št. 1922/2002 [2], in zlasti tretjega podpoglavja člena 3(5), člena 3(6) in člena 20 Uredbe,
ob upoštevanju naslednjega:
(1) V členu 20 Uredbe Komisije (ES) št. 20/2002 [3], kakor je bila nazadnje spremenjena z Uredbo (ES) št. 1215/2002 [4], so bila v določbah v zvezi s ponovnim izvozom neobdelanih in na kraju samem pakiranih proizvodov, ugotovljena nekatera napačna sklicevanja.
(2) Priloga k Uredbi (ES) št. 20/2002 določa največje količine predelanih proizvodov, ki se letno lahko pošljejo s Kanarskih otokov v okviru tradicionalnega izvoza in pošiljk. Nekatere oznake KN proizvodov iz te priloge je treba spremeniti tako, da ustrezajo poimenovanjem v Prilogi I k Uredbi Komisije (EGS) št. 2658/87 o carinski in statistični nomenklaturi in o skupni carinski tarifi [5], kakor je bila nazadnje spremenjena z Uredbo (ES) št. 2176/2002 [6]. Zaradi jasnosti je treba celotno prilogo k Uredbi (ES) št. 20/2002 nadomestiti.
(3) Uredbo (ES) št. 20/2002 je treba posledično spremeniti.
(4) Ukrepi, predvideni s to uredbo, so v skladu z mnenjem ustreznih upravljalnih odborov -
SPREJELA NASLEDNJO UREDBO:
Člen 1
Uredba (ES) št. 20/2002 se spremeni:
1. V členu 20
(a) se točka (c) nadomesti z naslednjim:
"(c) proizvodi iz (b) ne morejo biti upravičeni do izvoznega nadomestila;"
(b) se točka (e) nadomesti z naslednjim:
"(e) proizvodi iz (d) ne morejo biti upravičeni do izvoznega nadomestila;"
2. Priloga se nadomesti s Prilogo k tej Uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. julija 2003

Labels: 3
19